Diari Oficial de la Generalitat Valenciana


Sumari del DOGV 4699, del 25-02-2004 (2004/1226)

Informació pública del programa d'actuació integrada per al desenvolupament urbanístic del sector número 2, Beniver.
--------------------------------------------------------------------------------------------------------------------

### Dades del document

Número de DOGV
:   4699

Data del DOGV
:   25-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1226


Organisme emissor
:   Ajuntament de Benissa

Tipus de document
:   Anunci

Informació pública del programa d'actuació integrada per al desenvolupament urbanístic del sector número 2, Beniver. [2004/Q1226]
  
La Regidoria Delegada d'Urbanisme de l'Ajuntament de Benissa, mitjançant la Resolució de data 26 de gener de 2004, ha disposat:
  
Primer
  
Sotmetre al tràmit d'informació pública l'alternativa tècnica del programa d'actuació integrada per al desenvolupament urbanístic del sector número 2, Beniver, del Pla General d'Ordenació de Benissa, que està integrada per la proposta de programa, el pla parcial i l'avantprojecte d'urbanització, formulada per la mercantil Las Colinas de Benissa, SL, pel termini de 20 dies hàbils mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, amb la remissió prèvia dels avisos establits en l'article 46.3 de la Llei Reguladora de l'Activitat Urbanística, sense que incidisca en el còmput d'este termini qualssevol altres formes de publicitat que s'hi pogueren fer.
  
Segon
  
La present informació pública té caràcter de simultani concurs públic per a la selecció de l'urbanitzador, i s'hi poden presentar alternatives tècniques i al·legacions durant el termini indicat.
  
Tercer
  
Les proposicions juridicoeconòmiques es presentaran durant els cinc dies següents al venciment del termini anterior.
  
Quart
  
Estos terminis es prorrogaran per 20 dies addicionals si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i en presta caució. Esta pròrroga s'anunciarà al tauler d'edictes de l'ajuntament i es comunicarà als qui pel fet de desconéixer-la hagueren presentat pliques prematurament.
  
Cinqué
  
L'acte d'obertura de pliques es farà en la següent data hàbil a la conclusió del termini per a presentar-les. Si este dia fóra dissabte es posposarà al dilluns següent.
  
Sisé
  
Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant este període, podran associar-se unint-ne les proposicions.
  
Seté
  
L'expedient estarà exposat al públic i es podrà consultar a les oficines tècniques municipals de l'Ajuntament de Benissa, en dies i hores hàbils.
  
Huité
  
Comunicar el present acord als regidors de la corporació municipal, de conformitat i als efectes establits en l'article 46.3 de la Llei Reguladora de l'Activitat Urbanística.
  
Nové
  
Remetre un avís amb el contingut de l'edicte al domicili fiscal dels qui consten al Cadastre com a titulars de drets afectats per l'actuació proposada.
  
Cosa que es publica en compliment de l'establit en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.